b'\n_START_ARTICLE_\nVeliki koralni greben\n_START_SECTION_\n\xc5\xbdivali in rastline\n_START_PARAGRAPH_\nV telesu koral \xc5\xbeivijo alge, enoceli\xc4\x8dne rastline, ki jih , poleg plena, ki ga ujamejo s svojimi lovkami - uporabljajo za hrano polipi. Alge se okori\xc5\xa1\xc4\x8dajo s koralami, ki jim nudijo prostor za rast v bli\xc5\xbeini morske gladine, in vsebujejo kemi\xc4\x8dne snovi, ki filtrirajo ultravijoli\xc4\x8dne son\xc4\x8dne \xc5\xbearke in tako varujejo pred \xc5\xa1kodljivimi vplivi alge in same sebe. V zadnjih letih so strokovnjaki velikih trgovskih in farmacevtskih dru\xc5\xbeb za\xc4\x8deli preu\xc4\x8devati te kemi\xc4\x8dne snovi in ugotavljati, ali so nemara primerne tudi za izdelovanje varovalnih in drugih naravnih farmacevtskih izdelkov.\n_START_SECTION_\nEkologija\n_START_PARAGRAPH_\nVeliki koralni greben se sre\xc4\x8duje z ve\xc4\x8d ekolo\xc5\xa1kimi problemi, kakor so onesna\xc5\xbeevanje in \xc5\xa1irjenje bodi\xc4\x8dastih morskih zvezd (angle\xc5\xa1ko crown of thorns).'